সমগ্র খেলোয়াড়ী জীবনে আটটিমাত্র টেস্টে অংশগ্রহণের সুযোগ হয়েছিল জনি মার্টিনের। ৩০ ডিসেম্বর, ১৯৬০ তারিখে ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার। ২৪ ফেব্রুয়ারি, ১৯৬৭ তারিখে পোর্ট এলিজাবেথে স্বাগতিক দক্ষিণ আফ্রিকার বিপক্ষে সর্বশেষ টেস্টে অংশ নেন তিনি।

১৯৬০-৬১ মৌসুমে ওয়েস্ট ইন্ডিজ দল অস্ট্রেলিয়া সফরে আসে। ওয়েস্ট ইন্ডিজের বিপক্ষে তিন টেস্টে অংশ নেন। এ সিরিজের মেলবোর্নে তার টেস্ট অভিষেক পর্ব সম্পন্ন হয়। মেলবোর্নে অংশগ্রহণ করা টেস্টটি ৫০০তম টেস্ট খেলা ছিল। অংশগ্রহণকৃত আট টেস্টের মধ্যে এ টেস্টই সেরা ছিল। ব্যাটিং ও বোলিং বিভাগে বেশ ভালো খেলেন। দশ নম্বরে নেমে ওয়েস হল, চেস্টার ওয়াটসন, ফ্রাঙ্ক ওরেল ও সন রামাদিনের বল মোকাবেলায় সচেষ্ট হন। ৫৫ রান করেন তিনি। তন্মধ্যে, ওরেলের বলে ছক্কা হাঁকিয়েছিলেন। তবে, বড় ধরনের রান তুলতে গিয়ে ভ্যালেন্টাইনের শিকারে পরিণত হন জনি মার্টিন। ক্যান ম্যাকের সাথে ৭২ মিনিটে ৯৭ রান তুলেন। ফলে, অস্ট্রেলিয়া দল ৩৪৮ রান তুলতে সমর্থ হয়েছিল। পরবর্তীতে ফলো-অনে ফেলে সাত উইকেটে জয় তুলে নেয় অস্ট্রেলিয়া দল। ওয়েস্ট ইন্ডিজের দ্বিতীয় ইনিংসে জনি মার্টিন ব্যাপক ভূমিকা রাখেন। দলটি ৯৭/২ তুলে তখনও ৭০ রানে পিছিয়ে ছিলেন। এ পর্যায়ে মাত্র চার বলের ব্যবধানে তিন উইকেট তুলে নেন তিনি। রোহন কানহাই পুল করার চেষ্টাকালে কটে পরিণত হন। এক ওভার পর গ্যারি সোবার্সকে স্লিপ অঞ্চলে সিম্পসনের ক্যাচে পরিণত করান। হ্যাট্রিক বল শেষ হলে ফ্রাঙ্ক ওরেলকে সিম্পসনের কটে ফেলে পেয়ার লাভ করান। এগুলোই তার খেলার উইকেট ছিল।

সিডনিতে পরের টেস্টে কোন উইকেট পাননি। অ্যাডিলেড টেস্ট থেকে বাদ পড়েন। তবে, ব্রিসবেনের ঐতিহাসিক টাই টেস্টে তিনি অতিরিক্ত খেলোয়াড় হিসেবে ফিল্ডিং করেছিলেন। মেলবোর্নে চূড়ান্ত টেস্টের দ্বিতীয় দিনে ৯০,৮০০ দর্শকের সমাগম ছিল। কেন ম্যাকের সাথে তিনিও খুব কমই ভূমিকা রাখেন।

আন্তর্জাতিক ক্রিকেট
খেলার ধরন
ব্যক্তিগত জীবন
প্রথম-শ্রেণীর ক্রিকেট